"Daca avem manual de muzica, de ce nu am avea si la sport?” Iata raspunsul uluitor, dat astazi de ministrul Educatiei, Liviu Pop. Totul, dupa ce in haosul din sistemul educational romanesc, responsabilii arunca inca o petarda.

Din toamna, pentru prima data in istoria scolii noastre, elevii de clasa a V-a chiar vor avea manual de sport. Reprezentantii asociatiilor de parinti spun ideea este absurda, si se risipesc bani publici.

Ministerul educatiei a decis ca ar fi oportun ca incepand din noul an scolar, elevii sa aiba la ora de sport si un manual, pe langa echipament. Asa se face ca 3 edituri au castigat deja licitatia iar statul o sa plateasca pentru aceste carti inedite.

"Orice disciplina care apare in programa pentru clasa a V-a poate sa aiba manual scolar”, spune ministrul Liviu Pop. “La muzica nu avem manual scolar? Care este diferenta intre muzica si sport?"

In timp ce ministrului i se pare firesc, editorii s-au declarat surprinsi. Cristian Gresanu, Presedintele Uniunii Editorilor: “Sincer, personal m-am mirat de faptul ca cei care au alcatuit practic programa si s-au ocupat de procedura aceasta de licitatie au considerat necesare aceste manuale".

Continutul manualelor nu a fost facut public deocamdata insa directorul uneia dintre editurile castigatoare ne prezinta cateva capitole. "Capitolul 1: organizarea activitatilor motrice, capitolul 2: dezvoltare fizica armonioasa".

Reprezentantii asociatiilor de parinti sustin ca abia acum au aflat ce se pregateste desi au facut parte din grupul de lucru care a stabilit procedura de achizitie a manualelor pentru clasa a V-a.

"Suntem siguri ca nu va avea o utilitate si in cazul asta vorbim de o risipa de bani, vorbim despre sute de mii de euro. Se puteau duce foarte bine in echipament sportiv", spune Iulia Cristache, presedintele Federatiei Asociatiilor de Parinti.

Iar explicatiile uluitoare ale ministrului educatiei, Liviu Pop, continua: "Nu va faceti emotii ca elevii n-o sa faca sport, ca o sa citeasca din carte. exclus lucrul acesta”. “Important e sa avem suficiente sali de sport in care copiii sa mearga sa-si desfasoare orele”, spune ministrul, care explica de ce e nevoie de manual: “la orice disciplina este nevoie de un manual. Manualul este un instrument care ajuta in actul de predare intre elev si profesor".

Ministerul Educatiei ar urma sa anunte lista finala a castigatorilor licitatiei pentru manualele de clasa a V-a in data de 7 august.